钦定古今图书集成/明伦汇编/闺媛典/第325卷 > 皇清五十八 > 杨明泰妻朱氏
## 钦定古今图书集成/明伦汇编/闺媛典/第325卷 > 皇清五十八 > 杨明泰妻朱氏

按《永昌府志》：“朱氏，杨明泰妻。夫亡，氏年二十，子馨方一岁，家甚贫，群劝改适，朱誓死守节，昼夜纺绩，奉姑教子，苦节六十五年如一日。”

===胡可能妻尹氏===

按《永昌府志》：“尹氏，胡可能妻。未嫁时，三次割体肉救母。年二十八，夫亡，家贫，剪发自誓，纺绩以事翁姑。生养死葬，抚子并侄皆成人，悉偿其夫遗逋，赎所居屋。里党莫不称贤。”